બિજીંગ તા. ૨૫ : કાર્લ માકર્સ સાથે સંકળાયેલી હસ્તપ્રતનું એક પાનું અહીં એક હરાજી દરમિયાન ૫,૨૪,૦૦૦ ડોલરમાં વેચાયુ હતું. ચીનના સરકારી સમાચાર પોર્ટલ દ્વારા બહાર પાડવામાં આવેલા એક અહેવાલ મુજબ સ્થાનિક વેપારી ફેંગ લુન દ્વારા આપવામાં આવેલી હસ્તપ્રત તેની પ્રારંભિક કીમત કરતાં ૧૦ ગણી વધારે કીમતે વેચાયું હતું. ચીનની સમાચાર એજન્સીના જણાવ્યા મુજબ આ અહેવાલમાં કહેવામાં આવ્યું છે કે, 'આ દસ્તાવેજ, કેપિટલ : ક્રિટિક ઓફ પોલિટિકલ ઈકોનોમીના ડ્રાફટ તરીકે સપ્ટેમ્બર ૧૮૫૦થી ઓગસ્ટ ૧૮૫૩ સુધી લંડનમાં જર્મનીના વિચારક અને ફિલોસોફરે લખેલા ૧૨૫૦ કરતાં વધારે પાનાનો એક ભાગ છે.'